google/wiki40b huggingface dataset:
Hkb 31-43 & 101-110

Westinghousevognene i drift

Westinghouse-vognene skulle bli en dominerende vogntype på A/S Holmenkolbanens linjer i en hel mannsalder. De ble i første omgang satt inn på Holmenkollbanen, og etterhvert som Røabanen kom i drift ble de også satt inn der. Sognsvannsbanen ble i første omgang i hovedsak trafikkert av 200-vogner.
Etter krigen ble de sjeldnere å se på Holmenkollbanen ettersom de nyanskaffede 600-vognene i hovedsak ble satt inn der. På Røabanen skulle de derimot dominere helt fram mot 1980 – her ble de i hovedsak kjørt i tovognstog. Westinghouse-togene ble også en del brukt på Sognsvannsbanen etter krigen ettersom 200-vognene i praksis ikke ble kjørt i tog og det var for få 500-tog.
Vognene gikk i faste togpar. Togparene var: 31-32 (til ca. 1968), 35-37 (til ca. 1963), 33-36, 31-37 (etter 1968), 38-40, 39-43, 41-42, 101-102, 105-106, 107-108, 109-110. 103 og 104 gikk i regelen alene, men de har vært koplet sammen. Andre kombinasjoner skal ha forekommet, men bare unntaksvis. Vognene lot seg ikke kjøre i tog med mer enn to vogner.
103 og 104 var reserve plogvogner de senere årene. 32, som var arbeidsvogn, var den mest brukte plogvogna.
Vognene hadde ikke fungerende kobbel mer enn i den ene enden. Man hadde et prinsipp om at vogna med høyest nummer skulle gå nærmest sentrum. Ved ombyggingen av 33 og 36 i 1963 ble kobbelene satt i "feil" ende, slik at 33 kom nærmest sentrum. Å bytte om siste siffer i nummeret var en enklere jobb enn å flytte kobbelene – derfor ble de omnummerert.
34 var en problemvogn de siste årene – derfor ble den utrangert alt i 1967. Den ble svært lite brukt på 60-tallet.
Siste Westinghouse-vogn i trafikk var 110, som ble tatt ut i november 1986. Nestsiste var 109 som ble tatt ut etter en mindre kollisjon 17. juni 1982.

Hvordan ombyggingene ble utført

31-37 ble ombygget til midtinngangsvogner ved at vognkassene ble skåret over på midten. Deretter ble de to halvdelene dreid 180 grader slik at inngangene "møttes" på midten. De ble så snekret sammen igjen. Nye førerkott ble laget. De fikk dessuten nye sterkere motorer.
38-42 fikk helt eller delvis fjernet skilleveggen i midten i tillegg til at endedørene ble endret og midtdør satt inn. 43 ble ombygget slik at den ble tilnærmet lik de andre.
101-110 ble bygget om ved at hele veggene med dører ble bygget nye. Det samme ble gjort ved andre ombygging av 33 og 36.
Friedrich von Rabenau

Biografi

Rabenau ble født i Berlin til legen Friedrich von Rabenau (1847–1885) og Wally, født Noebel. Han sluttet seg til den Den prøyssiske armé i 1903. Ble medlem av det 72. feltartilleriregiment (stasjonert i Danzig), tjenstgjorde i første verdenskrig og var i den
Weimar-republikkens Reichswehr.
I 1936 ble von Rabenau utnevnt av daværende leder for generalstaben, generaloberst Ludwig August Theodor Beck til å etablere det første sentrale arkiv for den tyske hæren i Potsdam. Han var godt egnet til oppgaven, Rabenau prøvde å hindre ideologiske forfalskninger med en vitenskapelig flid i å samle kilder som var uten sidestykke.
Hans kristne tro ledet ham tidlig til å bli med i motstanden mot nazisme. Rabenau var en Rechtsritter («Knight of Justice») i den tyske Johannesordenen. Som en protestantisk kristen og general
bad han Reichsführer SS Heinrich Himmler om tillatelse til å ta over Abbediet Maria Laach som hadde blitt beslaglagt fra den katolske kirke Kardinal Graf von Galen i Münster. Rabenau sluttet seg til en motstandsgruppe, selv om han bare fungere som en kanal mellom generaloberst Ludwig Beck og Carl Friedrich Goerdeler som han kjente fra sin tid som en Abteilungskommandeur(«Avdelingskommandør») i Königsberg (nå Kaliningrad).
På midten av 1942 ble on Rabenau kastet ut av sitt kontor, og overført til Führerreserve (en klassifisering for høyere offiserer som var uten kommando, som ofte ble brukt av Hitler for å skyve til side offiserer som han ikke var fornøyd med) fra hans nåværende rang som General der Artillerie («artillerigeneral») og dermed ble han førtidspensjonert. Han studerte protestantisk teologi ved Universitetet i Berlin og i 1943 tok han Licentiatus theologiae på sin avhandling om militær likestilling.
Von Rabenau ble arrestert i kjølvannet av attentatet som kulminerte i forsøket på å ta livet av Hitler i 20. juli-attentatetet. Den 15. april 1945. uten å ha blitt anklaget, eller forsøkt anklaget, ble general von Rabenau som en av de siste innsatte som var igjen i Flossenbürg konsentrasjonsleir skutt på ordre av Himmler. Gjennomføring av ordren ble utstedt av Gestapo-sjef Heinrich Müller med ytterligere ordre om å rapportere at deres død var en følge av et allierte flyangrep. Flossenburg Memorial gir feilaktig dato for Rabenas død, egentlig mord som 9. april 1945. Han etterlot seg enken, Eva Kautz og deres to døtre.
Ludvig Stoud Platou

Slekt

Ludvig Stoud Platou var far til embetsmannen Carl Nikolai Stoud Platou (1809–1888) og Frederik Christian Stoud Platou (1811–1891), mens dattera Louise ble mor til jusprofessor Marcus Pløen Ingstad (1837–1918).

Liv

Platou ble student i 1795, tok skoleembetseksamen i 1803 og ble deretter ansatt som adjunkt ved Christiania katedralskole. Fra 1806 var han overlærer. Etter Enevold Falsens død i 1808 overtok han utgivelsen av avisen Budstikken, som ble organ for Selskabet for Norges Vel. Platou deltok i stiftelsen av dette selskapet, og var senere med i ledelsen.
Etter opprettelsen av det norske universitetet i 1813 ble Platou utnevnt til professor i historie og statistikk, samtidig som han utførte en del av kvestors oppgaver. I 1815 ble han ekspedisjonssekretær i 4. departement (indredepartementet), men beholdt halvparten av professorlønnen, ettersom han fortsatt holdt forelesninger i statsøkonomi, statistikk og geografi. Fra 1825 var han statssekretær.
Platou representerte Akershus amt på Stortinget i 1824.
Drammen Cykleklubb

Trening og aktiviteter

Drammen CK har fellestreninger både sommer og vinter. Klubbtreningene er delt inn i MTB Elite, Skog-gruppa, Utfor, Landevei (egen gruppe for barn) og StyrkeBirken. Hele våren arrangeres også åpne treninger frem mot Drammensrittet i tillegg til klubbtreningene.
Drammen CK arrangerer trimrittet Drammensfjorden Rundt og terrengrittet Drammensrittet.
Sverre Flatby

Privatliv

Flatby er gift og har tre barn.
Inmarsat

Historie

Inmarsat ble stiftet i 1979 som en ideell internasjonal organisation som sprang ut av International Maritime Organization (IMO) under FN. Hovedformålet var å etablere pålitelige kommunikasjonstjenester til skipsfarten på global basis for at øke sikkerheten til sjøs. Inmarsat har siden utvidet sine tjenester til også å dekke luftfart og landbaserte anvendelser . I 2005 ble firmaet omgjort til aksjeselskap og satt i handel på London Stock Exchange.

Satellitter

I begynnelsen ble det leid kapasitet til Inmarsats kommunikasjonstrafikk på andres satellitter, men fra tidlig i 1990-årene begynte opskytningen av egne satellitter.
Frère Roger

Bakgrunn

Hans borgerlige navn er Louis Schütz. Hans far Karl Ulrich Schütz stammet fra Bachs ved Zürich, hans mor Amélie Henriette Marsauche fra Burgund. Han var yngst av ni søsken.

Teolog, munk

Mellom 1937 og 1940 studerte han kalvinistisk teologi i Lausanne og Strasbourg. I 1940 foretok han en sykkelreise fran Genève til Taizé i Frankrike, som da var okkupert av tyskerne. Schutz gjemte utsatte personer, blant annet jøder, fra den tyske okkupasjonshæren og hjalp dem med å ta seg over grensen til sikkerheten i Sveits. I 1942 ble han nødst til å flykte etter at det nazistvennlige Vichyregimet hadde fått tips om hans forehavender av en angiver. 
I 1944 tok han seg tilbake og da fulgte tre brødre med som delte hans kall. De tok da også hånd om barn som krigen hadde gjort foreldreløse, og tyske krigsfanger. Selve kommuniteten ble startet først under påsken i 1949, da syv brødre samtidig avla sina løfter til Communauté de Taizé.
Han har mottatt en rekke utmerkelser, bl.a. de tyske bokhandleres fredspris (1974), Karlsprisen (1989) og Robert-Schuman-prisen (1992).
De siste årene satt Frère Roger i rullestol på grunn av sviktende helse. Han var blant gjestene under innsettelsen av Benedikt XVI som pave 24. april 2005, og var den eneste ikke-katolikk som mottok kommunion av den nye paven. Han hadde planlagt å reise til Köln i august 2005 i forbindelse med Verdensungdomsdagen 2005, men måtte melde avbud av helseårsaker.
Frère Roger ble drept av en sinnsforvirret rumensk kvinne den 16. august 2005. Drapet skjedde under kveldsbønnen i kirken i Taizé, med omkring 2500 mennesker til stede. 
22. august 2005 feiret kardinal Walter Kasper hans begravelsesmesse sammen med fire katolske prester fra kommuniteten. Over 10 000 mennesker var til stede. Selv om frère Roger ikke var katolikk valgte man å feire begravelsesmessen etter katolsk skikk, i tråd med hans egne ønsker. Det ble gitt en særskilt tillatelse for protestantiske medlemmer av kommuniteten slik at de kunne motta nattverd i messen.
Snorkfrøken

Snorkfrøken er en av figurene i Tove Janssons ni bøker om Mummitrollet, utgitt fra 1945 til 1970. Hun finnes riktignok ikke i den første av bøkene, men introduseres i den andre boka, Kometen kommer (1946), sammen med broren, Snorken.
Snorkfrøken er «forfengelig og snill», og kan gjenkjennes på den lyse panneluggen og gullringen rundt ankelen. Hun er Mummitrollets første forelskelse, og er «kvintessensen av kvinnelighet. Glad i smykker, opptatt av sitt utseende.»
I filmene om Mummitrollet opptrer hun oftere enn hun gjør i bøkene.
Bolboneura sylphis

Utseende

En middelsstor sommerfugl med flikete vinger. Vingenes overside er blå i den indre delen, brun og svart langs kantene, forvingens spiss er farget gul og svart. Forvingens underside er gulaktig og grå, bakvingens underside gråbrunlig. Begge vingepar har en smal, blå ytterrand på undersiden.

Utbredelse

Arten er kjent fra Mexico og Guatemala.
Jakob den yngre

Jakob den yngre (gresk: Ἰάκωβος, Iakōbos; hebraisk: יעקב בן חלפי‎ Ya'akov ben Halfay), sønn av Alfeus eller Alfaios, var en av Jesu apostler. Han døde kanskje en gang rundt 62 e.Kr. Det er flere tidlige kristne ved navn Jakob som omtales i Det nye testamente, minst tre og kanskje så mange som åtte. Han betraktes ikke som identisk med Jakob den rettferdige, Jesus’ bror, en viktig kirkeleder. Heller ikke med Jakob den eldre, sønn av Sebedeus, en annen av apostlene. Av den grunn omtales Jakob, sønn av Alfaios, som Jakob den yngre eller den mindre (gresk: Ἰάκωβος ὁ μίκρος Iakōbos ho mikros) 
Jakob den yngre opptrer kun fire ganger i Det nye testamente, hver gang i en liste sammen med de tolvapostlene. Helligdagen til Jakob den yngre er 3. mai i den romersk-katolske kirke, 1. mai i Den anglikanske kirke, og 9. oktober i Den ortodokse kirke.
Norgesmesterskapet i boksing 1948

Norgesmesterskapet i boksing 1948 ble arrangert i Colosseum kino i Oslo 13.–14. mars.
Kongepokalen ble vunnet av Kaare Gundersen.
Esseiachryson

Utseende

En nokså liten, avlang, brun trebukk. Oversiden er spredt kledt med lange, lyse, oppstående hår. Antennene er tynne og litt lengre enn kroppen, pronotum rundet, dekkvingene jevnbrede. Dekkvingene har et gult siksak-tverrbånd i midten.

Utbredelse

Artene lever i Chile.
Upp till dans (Kikki Danielsson-album)

Upp till dans er et samlealbum med Kikki Danielsson, utgitt i 2009.
Wilhelmsenhallen

Wilhelmsenhallen er en idrettshall på Borgheim i Færder kommune. Hallen ble åpnet i 1967. Den ligger ved siden av Nøtterøy videregående skole og Borgheim ungdomsskole, og på dagtid brukes den av disse skolene til kroppsøving. Om ettermiddagene og i helgene brukes den til konkurranser og trening av de lokale idrettslagene. Hallen blir også brukt til andre arrangementer, blant annet som valglokale.
Asias olympiske råd

Asias olympiske råd ble etablert i 1982 og administrerer asiatisk sport. Organisasjonen har 45 nasjonale olympiske komiteer som medlemmer. Hovedkontoret ligger i Kuwait by.
Asian Beach Games arrangeres annethvert år av Asias olympiske råd.
Kek

Mørket

I en del aspekter representerte Kek og Keket også natten og dagen, og ble påkalt for å henholdsvis «løfte opp lyset» og «løfte opp natten». Som symbol på mørket representerte Kek også ubemerkethet og det ukjente, og derfor også kaos. Kek ble oppfattet som det som opptrådte før lyset, og derfor kjent som den som brakte med seg lyset.
Navnet ble skrevet som kk eller kkwy (kkt, kkwyt) med en variant med hieroglyfen for himmelen som binding med en stav eller septer (N2) assosiert med ordet for «mørke», kkw.

Historie

I de eldste representasjoner er Kek gitt framtoningen av en slange, og som Keket hodet av en frosk eller en katt. I en scene er de identifisert med Ka og Kait; i denne scenen har Kait-Keket hodet til en frosk med en bille på toppen av hodet, og Ka-Kek har hodet av en slange med en solskive på toppen. I den gresk-romerske epoken ble Keks mannlige form avbildet som en mann med froskehode, og den kvinnelige formen som en kvinne med slangehode, slik de var med alle fire dualistiske konsepter i Ogdoaden.
CSG (datagrafikk)

Constructive solid geometry (CSG) er en teknikk som brukes for å lage 3D-modeller ved å sette sammen komplekse overflater og former med boolske operasjoner. Ofte vil modeller laget med CSG kunne se svært kompliserte ut, men egentlig bare bestå av kombinasjoner av enklere basisformer.
Et alternativ til CSG kan være å bruke polygonbaserte modeller.

Virkemåte

De enkleste former for faste objekter kalles primitiver. Dette kan for eksempel være sylindere, prismer, pyramider, kuler og kjegler. Mengden primitiver vil avhenge av hva slags programvare man bruker. Noen programmer tillater CSG på kurvede objekter, mens andre ikke har slik funksjonalitet.
Det sies at et objekt er konstruert med primitiver ved hjelp av ulike operasjoner. Disse operasjonene er typisk de boolske settoperasjonene: union, snitt, differanse, samt geometriske transformasjoner.
Et primitiv kan typisk beskrives med en funksjon som tar inn et antall parametere; for eksempel kan en kule beskrives med koordinatene til sitt senterpunkt, og en radius.

Bruk av CSG

CSG har flere praktiske bruksområder. Spill- og grafikkmotorer som Quake-motoren og Unreal-motoren bruker CSG. CSG er også brukt i nesten all DAK-programvare. CSG er populært fordi det lar modellereren lage svært komplekse modeller ved hjelp av enkle operasjoner og grunnformer.
En av fordelene til CSG er at det er enkelt å garantere at modellene man lager er faste, eller vanntette, hvis alle grunnformene også er vanntette. Dette kan være en svært viktig egenskap når modellene skal brukes innenfor til produksjon av maskindeler og lignende.
En annen nyttig egenskap er at man enkelt kan sjekke om et punkt er inni eller utenfor objekter laget med CSG. Et punkt kan ganske enkelt sjekkes mot de underliggende primitivene, og de boolske operasjonene utført på disse. Denne egenskapen kan blant annet utnyttes ved bruk av ray tracing.
Staur gård

Staur gård er en gjestegård i Stange kommune i Hedmark som er eid av staten og sorterer under Landbruks- og matdepartementet.
Staur gård består av om lag 1000 dekar fulldyrket jord, og drives i dag som gjestegård, forsøksgård og avlsgård for sau og storfe av driftselskapet Staur gård AS, et heleid statlig aksjeselskap. 200 dekar disponeres av Graminor AS. Gjestegården ble tidligere benyttet av regjeringen til regjeringskonferanser.
Dagens hovedbygning ble bygget i årene 1950–52 etter modell fra den tidligere hovedbygningen som brant i 1950. Bestyrerboligen, som var hovedbygning frem til ca. 1880 daterer seg til ca. 1770. Staten kjøpte gården i 1960 til bruk for daværende Statens kornforretning, og gården ble overført til det nye akseselskapet Statkorn, nå Unikorn, da dette ble opprettet i 1995. Da selskapet ble solgt i 2001 ble gården igjen overført til staten og Staur gård AS ble opprettet.
Staur gård ble fredet ved forskrift i 2013.
Styreleder for Staur gård AS er Per Harald Grue.
Akravidae

Utseende

Middelsstore (ca. 50 mm), brune skorpioner, øyne mangler helt. Arten Akrav israchanani er beskrevet basert på inntørkede rester funnet langt nede i en hule.

Levevis

Typematerialet ble funnet i en dyp (ned til 2,5 kilometer) kalksteinshule, på et sted som antas å være nesten fullstendig isolert fra omverdenen. Sammen med denne skorpionen ble det funnet rester av hulelevende krepsdyr, spretthaler og mosskorpioner. Siden levende eksemplarer ikke er funnet kan man ikke si noe særlig om artens levevis, og det ble ikke funnet noen tegn til potensielle byttedyr på stedet. Det er også mulig at arten allerede er utdødd.

Farlige arter

I og med at arten bare er kjent fra inntørkede rester kan man ikke si noe om dens eventuelle farlighet. Siden den (dersom den ikke alt er utdødd) lever i et miljø som ytterst sjelden blir besøkt av mennesker utgjør den uansett ingen trussel.

Utbredelse

Familien omfatter bare én art fra den dype kalksteinshulen Ayalon Cave i Israel.
Ole D. Hagesæther

Utdanning og arbeid

Hagesæther har teologisk utdannelse fra Menighetsfakultetet i Oslo, og ble cand.theol. i 1965. 
Hagesæther er sønn av teologen Olav Hagesæther, og bror til professor Gunhild Hagesæther.
Han har vært prest i 41 år og biskop i 13 år.
Han har hatt undervisningsstillinger og prestestillinger frem til han i 1994 ble utnevnt til biskop av Bjørgvin. Han gikk av med pensjon høsten 2008, og holdt sin avskjedsgudstjeneste som biskop i Bergen domkirke 30. november 2008.

Andre oppgaver

En av hans spesialområder har vært å lære opp prester på sjelesorg og relasjonskompetanse. Biskopen i Bjørgvin har ansvar for sjømannsmisjonen som også omfatter oljeinstallasjoner i Nordsjøen, og han har fått dykkernålen som takk for sin innsats.
Hagesæther bistod i januar 2006 med mekling i forbindelse med Kristina-saken.
Det spanske julelotteriet

Det spanske julelotteriet (offisielt Sorteo Extraordinario de Navidad eller Lotería de Navidad spansk: [loter'ia ðe naβið'að]) er et nasjonalt lotteri i Spania. Det holdes årlig siden 1812. Navnet Sorteo de Navidad ble første gang benyttet i 1892.
Coelocorynus muhi

Utseende

En middelsstor (ca. 15 millimeter), avlang, nokså blank, svart gullbasse. Kroppsformen er nokså jevnbred, beina ikke spesielt lange. Hannene har fire rundede tenner på clypeus ("snuten") og en uthulning foran på pronotum. Hannen har også at kort, litt flatt horn i pannen. Pronotum er spredt og grovt punktert, tettere punktert i uthulningen. Dekkvingene har markerte punktrader.

Levevis

Disse artene lever i fjellområder. Larvene utvikler seg inne i døde, mosekledte trestammer, både stående og liggende.

Utbredelse

Arten lever i Sentral-Afrika.
Praonethomimus

Utbredelse

Slekten er bare kjent fra Myanmar.
Gruppe A-streptokokker

Streptococcus pyogenes

S. pyogenes er årsaken til streptokokk-halsbetennelser. Halsbetennelsen kan ha komplikasjoner som revmatisk feber eller nyrebetennelser (glomerulonefritt). Bakterien kan også angripe andre områder på kroppen med f.eks. rosen (erysipelas), blodforgiftning eller nekrotiserende fasciitt («kjøttetende»)
S. pyogenes har blant annet Hyalironidase, et enzym som kan bryte ned Hylarionsyre i infiserte celler, hvilket tillater at bakterien sprer seg. Bakteritoksiner slik som SepA kan forårsake Skarlagensfeber, hovedsakelig hos barn.
Ved siden av dyrkning kan bakterien også påvises i en antistofftest som for eksempel StrepAtest. Alle infeksjoner med S.pyogenes skal behandles med antibiotika for å forhindre utviklingen av komplikasjoner. Penicillin er førstevalget, og man har sålangt ikke funnet S. pyogenes som er resistent ovenfor middelet. I tilfelle allergi mot penicillin vil andre antibiotika være aktuelle, som for eksempel erytromycin.
Chogha Zanbil

Chogha Zanbil eller Tchogha Zanbil (persisk: چُغازَنبیل) er et gammelt elamittisk kompleks i den iranske provinsen Khuzestan. Det er en av de få gjenstående ziqquratene utenfor antikkens Mesopotamia. Det ligger omkring 25 km vest for Dezful, 45 km sør for Susa og 230 km nord for Abadan.

Historie

Komplekset ble bygd 1250 f.Kr. av kong Untash-Napirisha, i hovedsak for å ære guden Inshushinak. Dets opprinnelige navn var Dur Untash, somt betyr Untashs by, men det usannsynlig at mange mennesker, foruten prester og tjenere, noensinne har bodd her.
Komplekset ble beskyttet av tre konsentriske murer som definerer hovedområdet. Innenområdet er i sin helhet opptatt av den store ziqquraten viet til hovedguden. Denne ble bygd over et tidligere kvadratisk tempel med forrådsrom, også dette oppført av samme konge. Midtområdet har elleve tempel tilegnet mindre viktige guder. Man tror at det opprinnelig var påtenkt 22 tempel, men kongen døde innen de var bygd og hans etterfølger avbrøt byggingen. I ytterområdet finnes det kongelige palasset og et begravelsesområde som har fem underjordiske kongelige graver.
Selv om byggearbeidene ble avbrutt etter Untash-Napirishas død, ble ikke stedet forlatt. Det var i bruk til det ble ødelagt av den assyriske kong Ashurbanipal i år 640 f.Kr.
Noen eksperter funderer, på grunnlag av det store antallet tempel og helligdommer i Chogha Zanbil, at Untash-Napirisha aktet å skape et nytt religiøst sentrum der (muligens for å erstatte Susa) som skulle forene gudene i både høylandet og lavlandet i Elam på ett og samme sted.
Arkeologiske utgravninger som ble gjennomført mellom 1951 og 1962 bragte levningene opp i dagen, og ziqquraten anses å være en av de best bevarte i verden. I 1979 ble Chogha Zanbil Irans første verdensarv.
Daoli

Daoli (kinesisk: 道里区; pinyin: Dàolǐ Qū) er et av de eldste distriktene i byprefekturet Harbin i provinsen Heilongjiang i Folkerepublikken Kina. Der ligger ved elven Songhua.
Dette distriktet var sterkt preget av harbinrusserne som lenge dominerte i Harbin.
Daoli er også kjent for gaten Zhong Yang (også kjent ved sitt gamle russiske navn Kitaiskaja), som er en av Harbins viktigste forretningsgater. Denne gaten gjenspeiler den internasjonale handelsvirksomhet som har preget byen på 1900-tallet. Den 1,4 km lange gaten er et veritabelt museum for europeiske arkitektoniske stilarter: Fasader i barokk og bysantinsk stil, små russiske bakerier, franske motehus, amerikanske spisesteder og japanske restauranter.
Her ligger også den tidligere russisk-ortodokse Sofiakatedralen.

Kulturminner

Sofiakatedralen,bygd av russisk-ortodokse harbinrussere i 1907, ble i 1996 oppført på Folkerepublikken Kinas liste over kulturminner. Kirken er nå (2010) arkitekturmuseum.
Farman F.60 Goliath

Konstruksjon og utvikling

Goliath var opprinnelig tegnet i 1918 som tungt bombefly istand til å frakte 1 000 kg bombelast innen en radius på 200 km. Det hadde en konvensjonell konstruksjon med fast understell. Vinger og kropp i trekonstruksjon, kledd med duk og utstyrt med to Salmson Z.9 motorer. Det var en enkel og lett konstruksjon. Vingene var rektangulære med samme profil i hele vingens lengde.
Som bombefly ble det bygget vel 200 eksemplarer før krigen var slutt i november 1918, men Farman regnet med at da det ble slutt på behovet for bombefly og ble det heller ingen kjøpere til sitt nye fly. Ikke desto mindre så han at dette store kasse-lignende skroget lett kunne modifiseres og innredes som passasjerfly. Den sivile luftfarten var i sin spede begynnelse etter første verdenskrig med behov for fly spesielt konstruert for den nye transportformen. Med sitt nye kabinarrangement kunne Goliath frakte 12 til 14 passasjerer med store vinduer til alle. Salmson motorene kunne erstattes med andre typer (Renault, Lorraine) hvis det var et ønskemål fra kunden. Om lag 60 F.60 Goliath ble bygget.
Falcuna

Utseende

Små (vingespenn 28-32 millimeter), bredvingede, brune og hvite sommerfugler. Undersiden av forvingen er hvit med brun for- og ytterkant, mens undersiden av bakvingen er brun med hvite eller gule flekker.

Levevis

Larvene lever av blågrønnbakterier, alger, lav og annet organisk materiale som de skraper av trestammer.
De lever på trær som har kolonier av maur i slekten Crematogaster, som passer på dem og til gjengjeld får drikke søte sekreter som larvene skiller ut.
Disse sommerfuglene lever i skog, særlig tropisk regnskog.

Utbredelse

Slekten er utbredt i det vestlige og sentrale Afrika.